Πύργος Κάντον

Ο Πύργος Κάντον (αγγλικά: Canton Tower, κινεζικά: 广州塔), επίσημα Πύργος Αστρονομίας και Παρατήρησης της Guangzhou TV (κινεζικά: 广zhou电视台天文及观光塔), είναι πολυχρηστικός πύργος παρατήρησης 604 μέτρων στην περιοχή Χαϊτσού της Γκουανγκτζόου (εναλλακτικά γνωστή ως Κάντον), στην Κίνα. Ο πύργος ολοκληρώθηκε το 2009 και άρχισε να λειτουργεί στις 29 Σεπτεμβρίου 2010, εγκαίρως για τους Ασιατικούς Αγώνες του 2010. Ο πύργος διατηρούσε για λίγο τον τίτλο του ψηλότερου πύργου στον κόσμο, αντικαθιστώντας τον Πύργο CN, πριν ξεπεραστεί από το Tokyo Skytree. Ήταν η ψηλότερη δομή στην Κίνα πριν από την κατασκευή του Πύργου της Σαγκάης στις 3 Αυγούστου 2013, και είναι τώρα ο 2ος ψηλότερος πύργος και η 5η ψηλότερη ανεξάρτητη δομή στον κόσμο.

 Ιστορία 
Ο Πύργος Κάντον κατασκευάστηκε από την Guangzhou New Television Tower Group. Σχεδιάστηκε από τους Ολλανδούς αρχιτέκτονες Μαρκ Χέμελ και Μπάρμπαρα Κούιτ της Information Based Architecture, μαζί με την Arup, την διεθνή εταιρεία σχεδιασμού, μηχανικής και επιχειρηματικής συμβουλευτικής με έδρα το Λονδίνο, στο Ηνωμένο Βασίλειο. Το 2004, η Information Based Architecture και η Arup κέρδισαν τον διεθνή διαγωνισμό, στον οποίο συμμετείχαν πολλές διεθνώς μεγάλες αρχιτεκτονικές εταιρείες. Την ίδια χρονιά, η ομάδα IBA - Arup στο Άμστερνταμ ανέπτυξε το σχεδιασμό του πύργου. Στα μεταγενέστερα στάδια, η IBA συνεργάστηκε κυρίως με το τοπικό κινεζικό γραφείο της Arup και ένα τοπικό Ινστιτούτο Σχεδιασμού. Στη συνέχεια, το 2005, πραγματοποιήθηκε η έναρξη εργασιών του Πύργου Κάντον.

Ο πύργος, αν και δεν είχε ολοκληρωθεί πλήρως, άνοιξε στο κοινό την 1η Οκτωβρίου 2010, εγκαίρως για τους 16ους Ασιατικούς Αγώνες, που διοργανώθηκαν στην Γκουανγκτζόου το Νοέμβριο του 2010. Το παρατηρητήριο στην οροφή άνοιξε επίσημα το Δεκέμβριο του 2011.

 Δομή και κατασκευή 
Το στρεβλωμένο σχήμα του Πύργου Κάντον, ή η υπερβολοειδές, δομή αντιστοιχεί στο δίπλωμα ευρεσιτεχνίας της Ρωσικής Αυτοκρατορίας αριθ. 1896, που χρονολογήθηκε στις 12 Μαρτίου 1899 και που έλαβε ο Βλαντίμιρ Σούχοφ, Ρώσος μηχανικός και αρχιτέκτονας. Η δομή είναι παρόμοια με το Φάρο του Αντζιόγκολ (σχεδιασμένο από τον Βλαντίμιρ Σούχοφ το 1910) στο δέλτα του ποταμού Δνείπερου της Ουκρανίας.

 Μετρήσεις 
Το κύριο σώμα του Πύργου Κάντον στέκεται σε ύψος 450 μέτρων. Συνδυασμένος με την κεραία του πύργου μήκους 150 μέτρων, ο Πύργος Κάντον έχει συνολικό ύψος 604 μ., καθιστώντας τον τον 2ο ψηλότερο πύργο στον κόσμο, τον 2ο υψηλότερο στην Ασία και τον 2ο ψηλότερο στην Κίνα. Ο πύργος έχει συνολικά 112 ορόφους.

Ο Πύργος Κάντον ζυγίζει συνολικά 100.000 τόνους, συμπεριλαμβανομένης της κεραίας του πύργου που ζυγίζει 1.550 τόνους και του κυρίως σώματος, το οποίο περιλαμβάνει όλα τα χαρακτηριστικά του πύργου, το οποίο ζυγίζει συνολικά 98.450 τόνους.

Ο Πύργος Κάντον έχει συνολική επιφάνεια 175.458 μ2. Επιπλέον, η επιφάνεια καθαρής χρήσης του πύργου έχει έκταση 114.054 μ2.

 Εικόνες 

 Παραπομπές 

 Εξωτερικοί σύνδεσμοι 



Κατηγορία:Πύργοι
Κατηγορία:Κτίρια και κατασκευές στην Γκουανγκτζόου
Κατηγορία:Αρχιτεκτονική υψηλής τεχνολογίας